Shichifukujin

pienoiskuva|Seitsemän onnenjumalaa aarrelaivassaan
Shichifukujin () on japanilaisessa mytologiassa ja sittemmin šintolaisuudessa esiintyvä jumalhahmojen ryhmä. Kaikki seitsemän tuottavat hyvää onnea ja onnellisuutta, mutta niillä on myös omat erityiset vastuualueensa. Onnea ja varallisuutta tuottavien jumalien merkitys alkoi korostua Kamakura-kaudella, mutta ensimmäiset maininnat juuri seitsemästä onnenjumalasta yhdessä ovat peräisin 1500-luvulta.

 Kokoonpano 
KuvaNimiVastuualue118x118pxEbisukalastajat, kaupankäynti100x100pxDaikokutenvauraus, pankit122x122pxBishamontensotaonni113x113pxBenzaitenvauraus, geishat100x100pxHoteilapset, suosio145x145pxJurōjinpitkäikäisyys121x121pxFukurokujuviisaus, pitkäikäisyys
Lähde:

Kaikista seitsemästä onnenjumalasta vain Ebisu on alkujaan japanilainen. Intialaista alkuperää ovat Daikokuten, Benzaiten ja Bishamonten. Sen sijaan Hotei, Jurōjin ja Fukurokuju ovat alkujaan Kiinasta. Japanilaisen perinteen mukaan nämä seitsemän jumalhahmoa matkustavat taikalaivallaan ja käyvät uudenvuoden aattona tuomassa onnea uskovaisille.

 Palvonta 
Kamakurassa voi tehdä pyhiinvaellusmatkan, jossa käydään kaikkien seitsemän Shichifukujinin jäsenen temppeleissä.

Japanilaisen uskomuksen mukaan henkilön ensimmäinen uutena vuotena näkemä uni enteilee tämän tulevaa vuotta: hyvä uni tietää onnekasta vuotta ja painajainen pahaa vuotta. Nähdäkseen hyvän unen ihmiset asettavat tyynyjensä alle kuvan seitsemästä onnenjumalasta seilaamassa aarrelaivallaan, jonka nimi on Takarabune (). Aarrelaivan oli tarkoitus myös viedä mukanaan mahdolliset pahat unet.

 Lähteet 

 Aiheesta muualla 

Luokka:Japanilaiset jumalat
Luokka:Šintolaiset kamit